钦定古今图书集成/理学汇编/文学典/第086卷 > 聂碧窗
## 钦定古今图书集成/理学汇编/文学典/第086卷 > 聂碧窗

按《辍耕录》：“京口天庆观主聂碧窗，江西人，尝为龙翔
宫书记。国初时，诏赦至，感而有诗曰：‘乾坤杀气正沉
沉，又听燕台降德音。万口尽传新诏好，累朝谁念旧
恩深？分茅列土将军志，问舍求田父老心。丽正立班
犹昨日，小臣无语泪霑襟’。”又，《哀被虏妇》云：“当年结发
在深闺，岂料人生有别离。到底不知因色误，马前犹”
自买胭脂。又《咏胡妇》云：“双柳垂鬟别样梳，醉来马上
倩人扶。江南有眼何曾见，争卷珠帘看固姑。”